อยากรบกวนถามหน่อยค่ะว่า ตอนนี้ประจำเดือนไม่มา มีอาการปวดหลังส่วนล่าง ปวดท้อง แล้วก็ปวดหัว คลื่นไส้ ซื้อที่ตรวจครรภ์มาตรวจ 2 ครั้งก็ขึ้นขีดเดียวค่ะ เมื่อเช้าก็เหมือนมีตกขาวเป็นเทือกใสๆ อาการแบบนี้มีโอกาศท้องไหมคะ
สวัสดีค่ะ ประจำเดือนที่ไม่มาหรือมาช้ากว่าปกติ คือช้ากว่า 35 วันนับจากครั้งก่อน ซึ่งอาจจะมีสาเหตุมาจากการตั้งครรภ์ พังผืดมดลูก ถุงน้ำหลายใบในรังไข่ โรคไทรอยด์เป็นต้นแต่สาเหตุที่จะต้องตรวจหาก่อนว่าไม่มีคือการตั้งครรภ์ ซึ่งยืนยันได้โดยชุดตรวจครรภ์ทางปัสสาวะให้ผลบวกได้ที่ 10-14 วันหลังปฏิสนธิ หากให้ผลลบ แต่ประจำเดือนก็ยังไม่มา ควรไปยืนยันอีกครั้งที่รพ. อาการตกขาว ปวดหลัง ปวดท้องดังกล่าวมา ไม่ได้จำเพาะเจาะจงใดๆต่อการตั้งครรภ์ค่ะ